നെയ്യാറ്റിൻകര എം.കെ. മോഹനചന്ദ്രൻ

കേരളീയനായ കർണാടക സംഗീതജ്ഞനും സംഗീത അധ്യാപകനുമായിരുന്നു നെയ്യാറ്റിൻകര എം.കെ. മോഹനചന്ദ്രൻ (11 ഒക്ടോബർ 1939 - 12 മെയ് 2005). കെ.എസ്. ചിത്ര, അരുന്ധതി, കൃഷ്ണചന്ദ്രൻ, എം. ജയചന്ദ്രൻ, തിരുവനന്തപുരം കെ. കൃഷ്ണകുമാർ, അടൂർ പി. സുദർശനൻ തുടങ്ങി നിരവധി ഗായകരുടെ ഗുരുവായിരുന്നു. സംഗീതസംബന്ധിയായി നിരവധി ലേഖനങ്ങളും എഴുതിയിട്ടുണ്ട്.https://web.cdit.live/swathithirunal/wp-content/uploads/2023/12/mochandran.pdf1998 ൽ കേരള സംഗീത നാടക അക്കാദമി അവാർഡ് ലഭിച്ചു.

ജീവിതരേഖ
നെയ്യാറ്റികരയിൽ ജനിച്ചു. ആദ്യ സ്ഥാന സ്കൂൾ യുവജനോൽസവത്തിൽ ശാസ്ത്രീയ സംഗീതത്തിൽ ഒന്നാം സ്ഥാനം നേടി. യേശുദാസിന്റെയും നെയ്യാറ്റിൻകര വാസുദേവന്റെയും സതീർഥ്യനാണു്.  അമ്മ ശ്രീമതി ആനന്ദവല്ലി അമ്മയിൽ നിന്നും പിന്നീട് ഷൺമുഖം ഭാഗവതർ, ഗോപാലകൃഷ്ണ മേനോൻ, എൻ.കെ. സുകുമാർ, കാഞ്ചീപുരം ഗോവിന്ദ പിള്ള എന്നിവരിൽ നിന്നും അദ്ദേഹം പ്രാഥമിക പരിശീലനം നേടി.  14-ാം വയസിലാ യിരുന്നു മോഹനചന്ദ്രന്റെ അരങ്ങേറ്റം. തിരുവനന്തപുരം ഗവൺമെന്റ് ആർട്സ് കോളേജിൽ പ്രീഡിഗ്രി പൂർത്തിയാക്കി. അണ്ണാമലൈ സർവകലാശാലയിൽ നിന്നും ബി.എ. മ്യൂസിക് ഒന്നാം റാങ്കോടുകൂടിയാണ് അദ്ദേഹം വിജയിച്ചത്. പിന്നീട് മൈസൂർ സർവകലാശാലയിൽ നിന്ന് സംഗീതത്തിൽ ബിരുദാനന്തര ബിരുദം നേടി. എം.എം. ദണ്ഡപാണി ദേശികർ, ടി.കെ. രംഗാചാരി, തിരുപാമ്പരം എം. വിശ്വേശ്വരൻ, ഡോ.ഗൗരി കുപ്പുസ്വാമി, ശിവസുബ്രഹ്മണ്യ പിള്ള എന്നിവരുടെ കീഴിലും സംഗീതമഭ്യസിച്ചു. 

കേരള സർവകലാശാലയിലെ വിവിധ കോളേജുകളിൽ സംഗീത വിഭാഗം ലക്ചററായും പ്രൊഫസർ, സംഗീത വിഭാഗം മേധാവി എന്നീ നിലകളിലും കേരള സർവകലാശാലയിലെ സംഗീത വിഭാഗത്തിന്റെ ബോർഡ് ഓഫ് സ്റ്റഡീസ് ചെയർമാനായും പ്രവർത്തിച്ചു, കേരള സർവകലാശാല, കാലിക്കറ്റ് സർവകലാശാല, ഗാന്ധിജി സർവകലാശാല എന്നിവിടങ്ങളിലെ സംഗീത പഠന ബോർഡ് അംഗം എന്നീ നിലകളിൽ പ്രവർത്തിച്ചു. ആകാശവാണിയിലും ദൂരദർശനിലും സീനിയർ വിദ്വാനായിരുന്നു. ടി.കെ മൂർത്തി, എം.എസ്. ഗോപാലകൃഷ്ണൻ, എം.ചന്ദ്രശേഖരൻ തുടങ്ങിയ പ്രഗത്ഭരായ കലാകാരന്മാരോടൊപ്പം ഇന്ത്യയിലെ എല്ലാ പ്രമുഖ സഭകളിലും കച്ചേരികൾ അവതരിപ്പിച്ചു. പാലക്കാട് രഘു, ടി.വി. ഗോപാലകൃഷ്ണൻ. ഉമയാൾപുരം ശിവരാമൻ, മാവേലിക്കര കൃഷ്ണൻകുട്ടി നായർ, കമലാകർ റാവു, മാവേലിക്കര വേലുക്കുട്ടിനായർ, മാവേലിക്കര രാജു തുടങ്ങി നിരവധി പേരോടൊപ്പം കച്ചേരികൾ നടത്തി.  

തിരുവനന്തപുരം വിമൻസ് കോളജ് സംഗീതവിഭാഗം മേധാവിയായി വിരമിച്ചു. 1997 മുതൽ 99 വരെ അമേരിക്കയിലെ പെൻസിൽവാനിയയിലെ പിറ്റസ്ബർഗ് സർവകലാശാലയിൽ മോഹനചന്ദ്രൻ അധ്യാപകനായി സേവനമനുഷ്ഠിച്ചിട്ടുണ്ട്. സംഗീതരത്നം, നാദചിന്താമണി, സംഗീത വിഭൂതി, സംഗീത ഭൂഷൺ തുടങ്ങി നിരവധി ബഹുമതികൾ അദ്ദേഹത്തെ തേടിയെത്തി.
രമേശ് നാരായണനുമായി ചേർന്ന് കർണാട്ടിക് - ഹിന്ദുസ്ഥാനി ജുഗൽബന്ദികളും അവതരിപ്പിച്ചിട്ടുണ്ട്. https://www.youtube.com/watch?v=uzeUCXTliDk

പുരസ്കാരങ്ങൾ
 കേരള സംഗീത നാടക അക്കാദമി അവാർഡ് (1998)https://keralasangeethanatakaakademi.in/awardspdf/http://www.madhurima.org/new_madhurima/webpages/HonouringMusicians.html
 മദ്രാസ് മ്യൂസിക് അക്കാദമിയുടെ എം.ഡി. രാമനാഥൻ അവാർഡ്
 തുളസീവനം അവാർഡ്
സ്മരണ
ലഘുചിത്രം|മോഹനീയം ഉദ്ഘാടനം ചെയ്ത പത്മശ്രീ ഓമനക്കുട്ടിക്ക് ഉപഹാരം സമർപ്പിക്കുന്നു
നെയ്യാറ്റിൻകര മോഹനചന്ദ്രന്റെ സ്മരണ നിലനിറുത്തുന്നതിനായി ശിഷ്യരും സംഗീതജ്ഞന്മാരും ചേർന്ന് മോഹനീയം എന്ന പേരിൽ അനുസ്മരണ പരിപാടികൾ സംഘടിപ്പിച്ചു വരുന്നു. 2025 ൽ 20 ആം മോഹനീയം അനുസ്മരണ പരിപാടി ഉദ്ഘാടനം ചെയ്തത് പത്മശ്രീ ഡോ. കെ. ഓമനക്കുട്ടിയായിരുന്നു. യോഗത്തിനു ശേഷം ശിഷ്യൻ അടൂർ പി. സുദർശനന്റെ കച്ചേരിയും നടന്നു.

അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:1939-ൽ ജനിച്ചവർ
വർഗ്ഗം:ഒക്ടോബർ 11-ന് ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:മേയ് 12-ന് മരിച്ചവർ